Staten Island

Staten Island [statn ailänd] ('Stateni saar') on saar Ameerika Ühendriikide idarannikul.

Staten Island on New Yorgi viiest linnaosast kõige lõunapoolsem ja samas on see ka New Yorgi osariigi Richmondi maakond (Richmond County). Linnaosa eraldab külgnevast New Jersey osariigist Arthur Kill ja Kill Van Kull ning ülejäänud New Yorgist New Yorgi laht. Elanike arv oli 2020. aasta seisuga 495 747. See on New Yorgi kõige väiksema elanike arvuga ja kõige hõredamalt asustatud linnaosa, kuid pindalalt (152 km2) kolmas. 

Saarel elas Lenape põlisrahvas, kuni 17. sajandil asustasid saare Hollandi kolonistid. See oli üks New Yorgi osariigi 12 algsest maakonnast. Staten Island ühendati 1898. aastal New Yorgiga. 1975. aastani nimetati see Richmondi linnaosaks ja hiljem Staten Islandi linnaosaks. Kuna saarel asub üle 170 pargi, on seda rahvasuus nimetatud ka parkide linnaosaks.

Staten Islandit ühendavad ülejäänud linna ning New Jersey osariigiga nii sillad kui ka parvlaevaliinid. See on New Yorgi ainus linnaosa, mida ei teeninda metroo. Valdav osa Staten Islandi elanikest (84%) on autoomanikud, samas kui Manhattanil on vaid 22%.

Staten Island on võrreldes muu New Yorgiga tunduvalt konservatiivsem: alates 1940. aastast on linnaosa Demokraatliku Partei poolt hääletanud vaid neljal presidendivalimisel: 1964, 1996, 2000 ja 2012. 1993. aastal toimunud referendumil hääletas 65% linnaosa elanikest New Yorgist eraldumine ja uueks iseseisvaks linnaks saamise poolt, kuid selle täideviimise blokeeris New Yorgi osariigi seadusandlik kogu.

pisi|tühi|Vaade Staten Islandile kirdest, eristatav on Verrazzano-Narrowsi sild

 Vaata ka 
 Isle of Meadows
 Prall's Island
 Shooters Island
St. George Terminal

 Viited 

 Välislingid 


Kategooria:New Yorgi osariigi saared
Kategooria:Põhja-Ameerika saared
Kategooria:New York